**ПРОТОКОЛ № 10**

Днес, 27.09.2023 г. в сградата на Общинска администрация Минерални бани, бул. "Васил Левски", № 3, с. Минерални бани се проведе заседание на Общинска избирателна комисия Минерални бани при произвеждане на изборите за общински съветници и за кметове на 29 октомври 2023 г.

На заседанието присъстваха: Антон Вълчев, Милена Петкова, Николай Христов, Мария Калинова, Елица Хърсева, Петър Андреев, Димитрия Милкова, Мария Христова, Смиляна Ташева

Отсъстващи: Васил Лазов, Найден Ангелов,

Заседанието се откри в 17:00 ч. часа от Председателя на ОИК, който предложи следния:

**ДНЕВЕН РЕД**

1. Приемане на решение за назначаване състава на секционните избирателни на територията на община Минерални бани в изборите за общински съветници и за кметове, насрочени за 29 октомври 2023 г.

Не се направиха допълнения за дневния ред, който беше приет с единодушно гласуване „ЗА“ от Комисията.

По т. 1 от дневния ред докладва Антон Вълчев – председател на ОИК – Минерални бани.

Постъпило предложение с вх. № 24/26.09.2023г. от кмета на община Минерални бани за състав на СИК на територията на община Минерални бани, ведно с предложенията на партиите и коалициите, участвали в консултациите, проведени на 21.09.2023 г.; копия от удостоверения за актуално състояние; пълномощни на представителите на партиите и коалициите, участвали в консултациите; протокол от проведениете консултации; копие на съобщение, с което е оповестена датата на провеждане на консултациите. Предложението съдържа необходимите документи по чл. 91, ал.8 от Изборния кодекс и е направено в срока по ал. 9 на същия член.

От представените документи е видно, че една от парламентарно представените партии – „Има такъв народ“ не е участвала в проведениете консултации на 21.09.2023 г., като също така не са участвали и други партии и коалиции по смисъла на чл. 92, ал. 9, изр. първо ИК - партии и коалиции, които нямат избрани свои представители в Народното събрание. Това е изключило и възможността за провеждане на жребий по реда на Решение № 2379-МИ на ЦИК от 12 септември 2023 г.

Видно от протокола от 21.09.2023 г. допълнителни консултации за попълване на незаетите места между всички участвали в консултациите партии и коалиции при спазване на изискванията на Изборния кодекс и цитираното решение на ЦИК са проведени на същата дата, като е постигнато съгласие за разпределение на местата, определени за ПП „Има такъв народ“ – 15 на брой (от които две ръководни) между останалите партии и коалиции, присъствали на консултациите. Не е попълнен обаче списъкът с поименни предложения, представен от КП „ПРОДЪЛЖАВАМЕ ПРОМЯНАТА - ДЕМОКРАТИЧНА БЪЛГАРИЯ“, поради което и предложението на кмета не съдържа предложение за член на СИК № 261900015, с Боян Ботево. С вх. №26/26.09.2023 г. в ОИК Минерални бани е получен пълен списък, изпратен от КП „ПРОДЪЛЖАВАМЕ ПРОМЯНАТА - ДЕМОКРАТИЧНА БЪЛГАРИЯ“, както и списък резервни членове, поради което не се налага допълнително преразпределение и Общинската избирателна комисия съобразява напълно с разпределението и поименните предложения на политическите партии и коалиции.

Предвид изложеното и на основание чл.87, ал.1, т. 5, във връзка с чл. 91, ал 12 и във вр. с Решения № 2378-МИ/12.09.2023 г и № 2379-МИ /12.09.2023г. на ЦИК, Общинска избирателна комисия Минерални бани

**Р Е Ш И:**

Назначава състава на секционните избирателни комисии на територията на община Минерални бани съгласно Приложение 1, което е неразделна част от настоящото решение

На назначените членове на СИК да се издаде Удостоверение – Приложение № 20-МИ

Утвърждава списъка с резервни членове, предложен от политическите партии и коалиции.

Указва на политическите партии и коалиции, които не са депозирали списък с резервни членове, че следва да представят същия в ОИК в срок до 30.09.2023 г.

Гласували както следва:

|  |  |
| --- | --- |
| Антон Вълчев - председател | за |
| Николай Христов - зам.председател | за |
| Петър Андреев - зам.председател | за |
| Найден Ангелов - зам.председател | отсъства |
| Димитрия Милкова -зам.председател | за |
| Милена Петкова - секретар | за |
| Мария Калинова - член | за |
| Елица Хърсева - член | за |
| Валил Лазов - член | отсъства |
| Мария Христова - член | за |
| Смиляна Ташева - член | за |

Списъкът на присъстващите е неразделна част от протокола.

След изчерпване на дневния ред заседанието беше закрито в 17:40 часа.

**ПРЕДСЕДАТЕЛ:**

Антон Вълчев

**СЕКРЕТАР:**

Милена Петкова